15/Sv. 1 Službeni list Europske unije 167 32007R0506 L 119/24 SLUŽBENI LIST EUROPSKE UNIJE 9.5.2007. UREDBA KOMISIJE (EZ) br. 506/2007 od 8. svibnja 2007. o zahtjevima u pogledu ispitivanja i dostave informacija za uvoznike ili proizvođače određenih prioritetnih tvari u skladu s Uredbom Vijeća (EEZ) br. 793/93 o procjeni i kontroli rizika od postojećih tvari (Tekst značajan za EGP) KOMISIJA EUROPSKIH ZAJEDNICA, uzimajući u obzir Ugovor o osnivanju Europske zajednice, uzimajući u obzir Uredbu Vijeća (EEZ) br. 793/93 od 23. ožujka 1993. o procjeni i kontroli rizika od postojećih tvari ('), a posebno njezin članak 10. stavak 2., budući da: (1) _ Izvjestitelji koje su odredile države članice u skladu s člankom 10. stavkom 1. Uredbe (EEZ) br. 793/93 izvršili su procjenu informacija koje su im u vezi s određenim prioritetnim tvarima dostavili proizvođači i uvoznici. Nakon savjetovanja s tim proizvođačima i uvoznicima, izvjestitelji su utvrdili da je radi procjene rizika potrebno od tih proizvođača i uvoznika zatražiti da dostave dodatne informacije i provedu dodatna ispitivanja. (2) = Informacije potrebne za procjenu predmetnih tvari nisu dostupne kod prijašnjih proizvođača ili uvoznika. Proiz- vođači i uvoznici su provjerili da se ispitivanja na životi- njama ne mogu zamijeniti ni ograničiti korištenjem drugih metoda. (3) — Stoga je primjereno od proizvođača i uvoznika priori- tetnih tvari zahtijevati da za te tvari dostave dodatne informacije i provedu dodatna ispitivanja. Za provedbu tih ispitivanja treba koristiti protokole koje su izvjestitelji dostavili Komisiji. (4) — Odredbe ove Uredbe u skladu su s mišljenjem Odbora uspostavljanog člankom 15. Uredbe (EEZ) br. 793/93, DONIJELA JE OVU UREDBU: Članak 1. Proizvođači i uvoznici tvari navedenih u Prilogu, koji su dosta- vili informacije u skladu sa zahtjevima članaka 3., 4., 7. i 9. Uredbe (EEZ) br. 793/93, dostavljaju informacije i provode ispi- tivanja koja su navedena u Prilogu te dostavljaju rezultate rele- vantnim izvjestiteljima. Ispitivanja se provode prema protokolima koje su odredili izvje- stitelji. Rezultati se dostavljaju u rokovima utvrđenima u Prilogu. Članak 2. Ova Uredba stupa na snagu dvadesetog dana od dana objave u Službenom listu Europske unije. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 8. svibnja 2007. (') SL L 84, 5.4.1993., str. 1. Uredba kako je izmijenjena Uredbom (EZ) br. 1882/2003  Europskog parlamenta i Vijeća (SL L  284, 31.10.2003., str. 1.). Za Komisiju Stavros DIMAS Član Komisije